पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली. गांव बड़ माजरा के 29 कनाल 16 मरले के प्लॉट की बिक्री के बहुचर्चित मामले में पेश न होने पर खरड़ के ज्यूडिशियल मैजिस्ट्रेट प्रथम श्रेणी ने मंगलवार को पंजाब पुलिस के एक सीनियर अफसर के भाई आरके शर्मा, उनकी भाभी मंजू शर्मा और भतीजे ईशांत शर्मा के खिलाफ वारंट जारी कर दिए।
ये प्लॉट गुरदास बंसल, लाल चंद, निशा बंसल, सुरिंदर बंसल, राकेश बंसल, तरसेम चंद , सत्यादेवी के नाम था। इन लोगों और अटॉर्नी होल्डर अजीत सिंह ने 7 जनवरी 2006 को ये प्लॉट ब्लू सी साइट्स प्राइवेट लिमिटेड को 15.50 करोड़ रुपए में बेचना तय किया और 4.25 करोड़ रुपए बतौर पेशगी ले लिए। 6 अगस्त 2006 को सौदे की रजिस्ट्री होनी तय थी। जमीन मालिकों ने कंपनी को लैटर ऑफ कंसेंट भी दे दिया था। इस दौरान कंपनी के बोर्ड ऑफ डायरेक्टर्स में तबदीली हुई जिसमें मनोज जैन और 12 अन्य डॉयरेक्टर बने।
रेट चढऩे से आया ट्विस्ट: जमीन मालिक रजिस्ट्री के लिए और समय मांगते रहे, क्योंकि प्रॉपर्टी की कीमतों में उछाल आने लगा था। इस दौरान आरके शर्मा की कंपनी ईशांत इंफ्रास्ट्रक्चर एंड प्रोमोट्र्स से जमीन मालिकों ने हाथ मिला लिया और जमीन उनके नाम करवा दी। तब से ब्लू सी कंपनी और ईशांत इंफ्रास्ट्रक्चर के बीच मुकदमेबाजी जारी है। ब्लू सी के डॉयरेक्टर मनोज जैन ने बताया कि मंगलवार को खरड़ की अदालत ने वारंट जारी कर दिए क्योंकि आरके शर्मा और अन्य कोर्ट में हाजिर नहीं हो रहे थे।
मंगलवार को आरोपियों के वकील अजीत सिंह ने अदालत से आरोपियों की निजी हाजरी से छूट की मांग की थी। ड्यूटी मैजिस्ट्रेट ने एक दिन की छूट देते हुए कहा कि क्योंकि सभी के सम्मन भी वापस आ चुके हैं जिससे लगता है कि वह कोर्ट में आने से कतरा रहे हैं, ऐसे में उनको साधारण तरीके से कोर्ट में तलब नहीं किया जा सकता और इसके चलते उनके जमानत योग्य वारंट जारी कर दिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva zho_Hant eng_Latn